b'\n_START_ARTICLE_\nOtto Isakower\n_START_PARAGRAPH_\nOtto Isakower (2. kes\xc3\xa4kuuta 1899 Wien, It\xc3\xa4valta \xe2\x80\x93 10. toukokuuta 1972 New York, Yhdysvallat) oli it\xc3\xa4valtalais-yhdysvaltalainen psykoanalyytikko. H\xc3\xa4n valmistui l\xc3\xa4\xc3\xa4k\xc3\xa4riksi Wienin yliopistossa 1923 ja erikoistui psykiatriaan. H\xc3\xa4n innostui psykoanalyysist\xc3\xa4 ja kehitti sit\xc3\xa4. Erityisesti h\xc3\xa4net tunnetaan Isakowerin ilmi\xc3\xb6n\xc3\xa4 tunnetusta n\xc3\xa4k\xc3\xb6hallusinaatiosta, jota voidaan tavata muun muassa nukahtamis- ja her\xc3\xa4\xc3\xa4misvaiheessa, er\xc3\xa4iden huumausaineiden k\xc3\xa4yt\xc3\xb6n yhteydess\xc3\xa4 sek\xc3\xa4 liittyneen\xc3\xa4 temporaaliepilepsiaan. H\xc3\xa4nen selityksens\xc3\xa4 ilmi\xc3\xb6\xc3\xb6n on psykoanalyyttinen ja keskittyy egon regressioon._NEWLINE_Isakower julkaisi ensimm\xc3\xa4iset teoksensa Wieniss\xc3\xa4. H\xc3\xa4n pakeni juutalaisvainoja Lontoon kautta New Yorkiin, jossa jatkoi ty\xc3\xb6skentely\xc3\xa4\xc3\xa4n.'